
	פטור מחובת המכרז

	




אל: ועדת המכרזים 

הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת המכרזים, תשנ''ג-1993 ועל הוראות תכ"ם, ''פטור מחובת המכרז'', מס' 7.6.1.

	תיאור מהות ההתקשרות (רקע ופירוט התכונות של הטובין/השירות/העבודה)

	התקשרות עם ארגון מצעד החיים הבינלאומי לצורך קידום מטרות הרשות במיצוי זכויותיהם של ניצולי השואה, כמו גם השתתפות עובדי הרשות באירועי מצעד החיים בפולין. 



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	International March of the Living, Inc.

	מספר הספק
(ח.פ/ח.צ/ע.מ/מספר עמותה) 
	0100566458

	ספק זה הנו: 
	      ספק יחיד    
	 ספק חוץ 

	אומדן / שווי ההתקשרות (כולל מע"מ):
	1,855,000 ש"ח (335,000 ₪ לשנת 2026)

	תקופת ההתקשרות: 
	מחתימת ההסכם ועד 31.12.26 + 3 אופציות בנות שנה כל אחת



נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)









ארגון מצעד החיים הוא ארגון בין-לאומי (פועל בארץ באמצעות עמותת מצעד החיים ע"ר 580781649), המקיים בין היתר, מידי שנה מאז 1988, ביום הזיכרון לשואה ולגבורה, מסע בפולין לבני נוער ומבוגרים, לרבות מכובדים מהארץ ומהעולם, ששיאו בקיום מצעד ממחנה ההשמדה אושוויץ למחנה בירקנאו. במצעד זה משתתפים, עשרות אלפים של בני נוער ומבוגרים, יהודים ושאינם יהודים מרחבי תבל, ובראש המצעד צועדים אישים כגון נשיאים, ראשי ממשלות, קציני צבא בכירים, אנשי דת, שגרירים ועוד, מלווים בניצולי שואה מהארץ ומהעולם שצועדים גם הם בראש המצעד. כך, מעל 300 אלף איש מ-50 מדינות צעדו במצעד זה מאז ייסודו.
מצעד החיים הפך לחלק בלתי נפרד מאירועי יום הזיכרון לשואה ולגבורה. כך, באותן שעות ש'יד ושם' מקיים את טקסי יום הזיכרון לשואה ולגבורה על אדמת ישראל, מקיים ארגון מצעד החיים את טקסי יום הזיכרון לשואה ולגבורה על אדמת פולין.
כחלק מהמסע הכולל המתקיים בשבוע של יום הזיכרון לשואה ולגבורה, בערב יום הזיכרון, יתקיים טקס זיכרון מרכזי המתוכנן להיערך באולם התיאטרון בקראקוב בפולין, בהשתתפות משלחת שורדי השואה ומשלחות מרכזיות נוספות. טקס אשר עתיד לזכות לחשיפה תקשורתית בין-לאומית.
הרשות לזכויות ניצולי השואה במשרד ראש הממשלה (להלן: "הרשות"), היא הגוף הממשלתי המרכזי האמון על הטיפול בניצולי השואה במדינת ישראל, ואשר מטפלת בכ-111 אלף זכאים, מבקשת לקחת חלק מרכזי באירועי מצעד החיים, משנת 2026 ואילך, לטובת חיזוק המודעות הציבורית למעמד ניצולי השואה וזכויותיהם.
אני סבורה כי השתתפות בולטת ומשמעותית של הרשות ונציגיה במצעד החיים, לרבות בטקס ערב יום הזיכרון, במפגש הפתיחה, במעגלי השיח, ובכלל שילובה כחלק בלתי נפרד ממשלחת הניצולים, יש בהם כדי לחזק את המודעות הציבורית למעמד הניצולים וזכויותיהם.
בכלל זה נאום מנהלת הרשות והצגת מידע אודות הרשות ופועלה במימוש ומיצוי זכויותיהם של ניצולי השואה, פרסום הרשות בחוברת שתופץ בתפוצה רחבה במצעד החיים, סרטונים ייעודיים, ועוד. כל אלו ישרתו נאמנה את מטרותיה הציבוריות של הרשות, הן בהנגשת המידע אודות זכויות הניצולים ודרכי מיצוי הזכויות, והן ביצירת שיתופי פעולה חיוניים עם גופים נוספים הפועלים לרווחת ניצולי השואה במהלך השנה.
השתתפות עובדי הרשות במצעד החיים, תהיה כחלק בלתי נפרד ממשלחת ניצולי השואה למצעד החיים. עובדי הרשות ייקחו חלק פעיל בהכנות למסע, בליווי הניצולים במהלכו, ובמתן סיוע למשלחת הניצולים בהיבטים שונים; כמו כן, ובהתאם לכך, ישולבו נציגי הרשות באופן מלא בכל אירועי מצעד החיים, יטלו חלק פעיל במעגלי השיח עם הניצולים, לרבות סיורי תוכן מקצועי ייעודיים. 
מבדיקה שערכתי ולמיטב ידיעתי, אין בנמצא עמותה או גוף אחרים המקיימים באופן רציף, מזה למעלה משלושה עשורים, אירוע בין-לאומי בהיקף כאמור אשר זוכה להכרה ממלכתית ורחבה, בו צועדים יחד נציגי המדינה, תלמידים, אנשי צבא, משלחות מארגונים ורשויות מקומיות, לצד ניצולי השואה, מהארץ ומרחבי העולם, והכל על אדמת פולין ובלב מחנות ההשמדה.
כמו כן, ובשים לב לצורך בשילובם המלא של עובדי הרשות במשלחת הניצולים, הן בהיבט התוכני והן בהיבט התפעולי, באופן הכולל הגעה כחלק ממשלחת, שהייה באותו בית מלון עם הניצולים, כמו גם נסיעות פנימיות משותפות, לצד סיורים והדרכות ומעגלי שיח לאורכו של המסע, הרי שארגון מצעד החיים הוא הגוף היחיד, בנסיבות העניין ובשל בלעדיותו על האירוע בכללותו כמו גם מול הרשויות בפולין, לאספקה ותכלול של כלל צרכי הרשות במסע, הן בהיבט המקצועי והתוכני והן בהיבט התפעולי.

לסיכום, אני סבורה כי בנסיבות המתוארות לעיל, ובהתאם למצב הדברים בפועל, ארגון מצעד החיים הנו הספק היחיד המסוגל לבצע את נושא ההתקשרות, לפי סעיף 3(29) לתקנות חובת המכרזים, תשנ"ג-1993.
שווי לתקופת ההתקשרות הראשונה עד 335,000 ₪ (מתוך שווי כולל להתקשרות של עד 1,855,000 ₪), בחלוקה הבאה:
1. 150,000 ₪ ישולמו במסגרת מתן חסות כמשמעותה בהוראת תכ"ם 15.3.1 "מתן חסות על ידי משרדי ממשלה" ובכפוף לכללים הקבועים בה.
2. 185,000 ₪ ישולמו במסגרת חבילה כוללת עבור השתתפות מלאה של עובדי הרשות באירועי מצעד החיים, ובכלל זה עבור טיסות, בית מלון, נסיעות פנימיות, סיורים ייעודיים וכל היבט תפעולי רלוונטי להתקשרות כאמור.
מידי שנה יבחן שווי ההתקשרות בהתאם להחלטת הרשות ולגודל המשלחת שתצא מטעמה, כאשר העלות לשנה החל משנת האופציה הראשונה לא תעלה על 500,000 ₪.
יובהר כי פרסום זה מחליף את הפרסום הקודם (מס' 4000609870) מיום 23.11.2025, הן לעניין תקופת ההתקשרות והן לעניין שווי ההתקשרות.  

חוות דעתי זו ניתנת מתוקף היותי הסמכות המקצועית לנושא זה.

